
      Nr. 6382/31.10.2024

REFERAT DE APROBARE
la Proiectul de hotărâre privind organizarea comisiilor de specialitate ale Consiliului Local al comunei Horoatu Crasnei

În urma scrutinului electoral din data de 09 iunie 2024, privind alegerea autorităţilor administraţiei publice locale, au fost aleşi consilierii locali pentru mandatul 2024 –2028.

În urma validării rezultatelor scrutinului, Judecătoria Șimleu Silvaniei a dispus prin Încheierea Camerei de Consiliu nr. 2222/10.10.2024 pronunţată în dosarul civil nr. 3195/309/2024 având ca obiect validarea mandatelor de consilieri locali, validarea mandatelelor a 11 consilieri locali declarați aleși. În ședința de constituire a Consiliului local ce a avut loc în data de 24.10.2024 toți cei 11 consilieri locali validați au depus jurământul intrând astfel în exercițiul mandatului.

Potrivit dispoziţiilor legale, respectiv cele cuprinse la art. 124 - 126, art.129 alin.2 lit. a din OUG nr. 57/2019 privind Codul administrativ, cu modificările și completările ulterioare Consiliul Local îşi organizează comisii de specialitate pe domenii de activitate.

Numărul şi denumirea acestora, numărul membrilor fiecărei comisii, stabilit ca fiind întotdeauna impar, şi modul de stabilire a locurilor ce revin fiecărui grup de consilieri, precum şi componenţa numerică a acestora este stabilită prin prevederile  Ordinului  25/2021 și Codul administrativ.

Nominalizarea membrilor fiecărei comisii se face de fiecare grup de consilieri, avându-se în vedere, de regulă, opţiunea acestora, pregătirea lor profesională şi domeniul în care îşi desfăşoară activitatea, şi de regulă, cu respectarea configuraţiei politice de la ultimele alegeri locale.

Având în vedere numărul membrilor consiliului local, un consilier local face parte din o comisie de specialitate de bază şi poate face parte din cel mult 3 comisii de specialitate.

În conformitate cu dispoziţiile art. 124 alin. (2) din Ordonanţa de Urgenţă a Guvernului, nr. 57/2019, privind Codul administrativ, cu modificările şi completările ulterioare, pot fi membri ai comisiilor de specialitate numai consilierii locali.

În considerarea celor menţionate, supun spre dezbatere şi aprobare proiectul de hotărâre privind organizarea comisiilor de specialitate ale Consiliului Local al comunei Horoatu Crasneii.

Luând în considerare cele prezentate, precum şi dispoziţiile art. 136 alin. (8) lit. a) coroborate cu prevederile cele ale art. 129 alin. (2) lit.a) din Ordonanţa de Urgenţă a Guvernului nr. 57/2019 privind Codul administrativ, cu completările şi modificările ulterioare, supun spre aprobare Consiliului local, proiectul de hotărâre în forma prezentată.
  PRIMAR,

MIRIȘAN MARIAN

